มีอาการเจ็บ บวม แดง บริเวณด้านนอกของ labia minora ส่วนด้านในตำแหน่งเดียวกันมีอาการคันเป็นตุ่ม (เคยมีอาการดังกล่าวมาก่อน และมีหนอง แต่หลังจากที่หนองไหลออกมาก็ไม่เจ็บเลย) มีตกขาว อาการเจ็บทำให้รบกวนชีวิตประจำวันเล็กน้อย คาดว่าเกิดจากสาเหตุใดได้บ้าง และควรรักษาเบื้องต้นอย่างไร
สวัสดีค่ะอาการเจ็บ บวม แดงบริเวณอวัยวะเพศหญิงดังกล่าวมานั้น อาจจะมีสาเหตุมาจาก ฝีที่อวัยวะเพศ การมีแผลที่เกิดจากการติดเชื้อเช่น โรคติดต่อทางเพศสัมพันธ์ (หนองใน ซิฟิลิซ แผลริมอ่อน เริมที่อวัยวะเพศ) เชื้อแบคทีเรียที่อยู่ตามรูขุมขนทำให้รูขุมขนอักเสบ หรือการติดเชื้อรา หรืออาจเกิดจากต่อมที่สร้างน้ำหล่อลื่นที่ชื่อต่อมบาร์โธลินมีการอักเสบและติดเชื้อขึ้นมาก็ได้เช่นกันโดยในเบื้องต้นระวังการกดทับหรือนั่งทับนานๆ ใส่เสื้อผ้าที่ระบายอากาศได้ดี ไม่อับชื้น ไม่ไปแกะเกาบริเวณที่เป็น งดการมีเพศสัมพันธ์ หากเป็นการอักเสบหรือติดเชื้อไม่รุนแรงในบางกรณีตุ่มอาจค่อยๆยุบไปเองได้ แต่หากมีการติดเชื้อรุนแรงที่ลุกลาม มีหนองไหล มีก้อนคลำได้และโตเร็วขึ้นเรื่อยๆนั้น ควรจะต้องไปพบแพทย์เพื่อตรวจเพิ่มเติม และอาจต้องรับยาฆ่าเชื้อหรือกรีดระบายหนองภายใต้การดูแลของแพทย์ต่อไป